Foto: Zvonimir Barišin / Cropix

FORUM mladih SDP-a složio je prigodan materijal o splitskom gradonačelniku Željku Kerumu i njegovom etičkom kodeksu koji u Banovinu uvodi strogi red. Primjenu kodeksa kontrolira Kerum, a mladi SDP-ovci se pitaju tko će provoditi nadzor nad njim s obzirom da je od Grada u tri godine mandata uspio napraviti carstvo nepotizma, bahatosti, nekulture, podobnosti, ciničnosti te permanentnog, otvorenog i očitog sukoba interesa.

"Građani Splita zaslužuju bolje"

Tekst se nastavlja ispod oglasa

"Njegov način ponašanja, izražavanja, ophođenja prema neistomišljenicima, novinarima i hrvatskim građanima, konstantni ispadi i omalovažavanja i vrijeđanja svih koji samo upozoravaju na njegov nerad, dokazali su da nije dostojan obnašanja funkcije gradonačelnika Splita. Mi smatramo da građani Splita zaslužuju bolje", navode mladi SDP-ovci iz Splita.